ประกาศกระทรวงการคลังประกาศกระทรวงการคลังเรื่องมติการประชุมสามัญผู้ถือหุ้นประจำปี ๒๕๕๓ของบริษัท ไปรษณีย์ไทย จำกัด[๑] อาศัยอำนาจตามมาตรา ๒๓แห่งพระราชบัญญัติทุนรัฐวิสาหกิจ พ.ศ. ๒๕๔๒กระทรวงการคลังในฐานะผู้ถือหุ้นทั้งหมดของบริษัท ไปรษณีย์ไทย จำกัดมีความเห็นในเรื่องต่าง ๆ เกี่ยวกับการประชุมสามัญผู้ถือหุ้นประจำปี ๒๕๕๓ของบริษัท ไปรษณีย์ไทย จำกัด (ปณท.) ดังต่อไปนี้วาระที่ ๑ การพิจารณารายงานประจำปี ๒๕๕๒ของคณะกรรมการบริษัทเกี่ยวกับผลการดำเนินงานของบริษัทในรอบปีที่ผ่านมากระทรวงการคลังรับทราบรายงานประจำปีของคณะกรรมการปณท. ซึ่งแสดงถึงผลการดำเนินงานในรอบปี ๒๕๕๒ ตามที่คณะกรรมการ ปณท. เสนอวาระที่ ๒การพิจารณาอนุมัติงบดุลและบัญชีกำไรขาดทุนสำหรับปีสิ้นสุดวันที่ ๓๑ ธันวาคม ๒๕๕๒กระทรวงการคลังอนุมัติงบดุลและบัญชีกำไรขาดทุนสำหรับปีสิ้นสุดณ วันที่ ๓๑ ธันวาคม ๒๕๕๒ ซึ่งผ่านการตรวจสอบและรับรองจากผู้สอบบัญชีของ ปณท.(สำนักงานการตรวจเงินแผ่นดิน)วาระที่ ๓การพิจารณาอนุมัติการจัดสรรกำไรและการจ่ายเงินปันผลกระทรวงการคลังกำหนดให้ ปณท.จ่ายเงินปันผลประจำปี ๒๕๕๒ โดยให้จ่ายเงินปันผลงวดครึ่งปีหลังจำนวน ๒๒๕,๗๙๖,๙๔๐บาท ภายในหนึ่งเดือนนับแต่ที่ประชุมมีมติวาระที่ ๔ การพ้นจากตำแหน่งตามวาระและการแต่งตั้งกรรมการแทนกรรมการที่พ้นจากตำแหน่งตามวาระในการประชุมวิสามัญผู้ถือหุ้นของ ปณท. ประจำปี๒๕๕๓ มีกรรมการที่ครบวาระจำนวน ๔ คน ดังนี้๑) นายศิวะ แสงมณี๒) นายเกษม รุ่งธนเกียรติ๓) นายเขต สวัสดิภาพ๔) นายภัคจิต สุเภากิจกระทรวงการคลังเห็นควรพิจารณาวาระนี้รวมกับการพิจารณาการแต่งตั้งกรรมการแทนกรรมการที่ขอลาออกก่อนครบวาระในวาระที่๗ การพิจารณาวาระอื่น ๆวาระที่ ๕ การพิจารณากำหนดค่าตอบแทนกรรมการ๕.๑ โบนัสกรรมการกระทรวงการคลังอนุมัติให้ ปณท. จ่ายโบนัสกรรมการตามมติคณะรัฐมนตรีเมื่อวันที่ ๓๑ มกราคม ๒๕๒๑ มติคณะรัฐมนตรีเมื่อวันที่ ๕กุมภาพันธ์ ๒๕๓๔ และมติคณะรัฐมนตรีเมื่อวันที่ ๒๐ มิถุนายน ๒๕๓๘ประกอบกับผลการประเมินผลการดำเนินงานของ ปณท. ประจำปี ๒๕๕๒ เท่ากับ ๓.๗๓๐๓ คะแนนส่งผลให้โบนัสสุทธิที่กรรมการจะได้รับปรับเพิ่มอีกร้อยละ ๒๕ ของฐานโบนัสกรรมการรวมเป็นเงินจำนวน ๑,๑๗๖,๗๙๓.๓๓ บาท๕.๒ ค่าเบี้ยกรรมการกระทรวงการคลังอนุมัติให้ ปณท.กำหนดค่าตอบแทนกรรมการตามหลักเกณฑ์ของมติคณะรัฐมนตรีเมื่อวันที่ ๑๘ พฤษภาคม ๒๕๔๗เรื่อง การปรับปรุงอัตราเบี้ยกรรมการรัฐวิสาหกิจ โดยให้คณะกรรมการได้รับเบี้ยกรรมการในอัตราคนละ๘,๐๐๐ บาทต่อเดือนประธานกรรมการได้รับสูงกว่ากรรมการร้อยละ ๒๕และรองประธานกรรมการได้รับสูงกว่ากรรมการร้อยละ ๑๒.๕วาระที่ ๖การพิจารณาแต่งตั้งผู้สอบบัญชีและกำหนดค่าตอบแทนผู้สอบบัญชีกระทรวงการคลังอนุมัติให้สำนักงานการตรวจเงินแผ่นดินเป็นผู้สอบบัญชีของปณท. โดยให้ได้รับค่าตอบแทนตามอัตราที่สำนักงานการตรวจเงินแผ่นดินกำหนดวาระที่ ๗ การพิจารณาวาระอื่น ๆเนื่องจากมีกรรมการที่ครบวาระและขอลาออกจากตำแหน่งก่อนถึงคราวออกตามวาระจำนวน ๑๐ คน คงเหลือนายออมสิน ชีวะพฤกษ์ กรรมการผู้จัดการใหญ่ ปณท.ยังคงดำรงตำแหน่งกรรมการ ปณท. อยู่ อาศัยอำนาจตามประมวลกฎหมายแพ่งพาณิชย์ มาตรา๑๑๕๑ กระทรวงการคลังในฐานะผู้ถือหุ้นทั้งหมดของ ปณท.ให้แต่งตั้งบุคคลดังต่อไปนี้เป็นกรรมการในคณะกรรมการ ปณท. แทนกรรมการที่ครบวาระและขอลาออก๑) นายจักรกฤศฏิ์ พาราพันธกุล๒) นางเบญจวรรณ สร่างนิทร๓) นายสุรพล สุประดิษฐ์๔) นางพรรณขนิตตา บุญครอง๕) นายสุรสิทธิ์ อัศดามงคล๖) นายประพันธ์ บุณยเกียรติ๗) นายสุชาติ บุญบรรเจิดศรี๘) นายภัคจิต สุเภากิจ๙) นางสาวณิชยา พหูสูตร๑๐) นายฑลิต โชคทิพย์พัฒนาโดยให้ถือความเห็นของกระทรวงการคลังข้างต้นเป็นมติของที่ประชุมใหญ่ผู้ถือหุ้นตามนัยมาตรา๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒ทั้งนี้ ตั้งแต่บัดนี้เป็นต้นไปประกาศณ วันที่ ๒๓ สิงหาคม พ.ศ. ๒๕๕๓สถิตย์ลิ่มพงศ์พันธุ์ปลัดกระทรวงการคลังปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๒๙กันยายน ๒๕๕๓นันท์นภัสร์/ตรวจ๒๙กันยายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๑๑ ง/หน้า ๒๙/๒๐ กันยายน ๒๕๕๓